b'\n_START_ARTICLE_\nLjerko Spiller\n_START_SECTION_\n\xc5\xbdivotopis\n_START_PARAGRAPH_\n\xc5\xa0piller je ro\xc4\x91en u Crikvenici 22. srpnja 1908. godine u \xc5\xbeidovskoj obitelji. Nakon prvog svjetskog rata je preselio s obitelji iz Crikvenice u Zagreb, gdje je u\xc4\x8dio svirati violinu u Glazbenoj \xc5\xa1koli Hrvatskog glazbenog zavoda kod samog utemeljitelja Zagreba\xc4\x8dke violinisti\xc4\x8dke \xc5\xa1kole Vaclava Humla._NEWLINE_Kao stipendist francuske vlade je znanje usavr\xc5\xa1avao na pari\xc5\xa1koj \xc3\x89cole Normale de Musique, po\xc4\x8dev\xc5\xa1i od 1928., kada je po\xc4\x8deo u\xc4\x8diti kod Gastona Pouleta, a nastavio kod slavnog Jacquesa Thibauda. Na njegovu preporuku Spiller svira u svje\xc5\xbee utemeljenom Komornom orkestru Alfreda Cortota (zajedno sa, me\xc4\x91u ostalim, Zinom Francescattijem i violistom Mauriceom Vieuxom). Kad je Francescatti oti\xc5\xa1ao, Spiller je dobio njegovo mjesto koncertnog majstora. Diplomirav\xc5\xa1i na svojoj \xc5\xa1koli 1930., uskoro se zaposlio na njoj kao predava\xc4\x8d, radiv\xc5\xa1i do 1935.._NEWLINE_Od 1935. \xc5\xbeivi i radi u Argentini._NEWLINE_Od 1989. predsjedao je ocjenjiva\xc4\x8dkim sudom na Me\xc4\x91unarodnom violinisti\xc4\x8dkom natjecanju "Vaclav Huml"._NEWLINE_Autor je metode za u\xc4\x8denje sviranje violine Djeca u\xc4\x8de svirati violinu (objavljeno na njema\xc4\x8dkom, \xc5\xa1panjolskom i engleskom)_NEWLINE_Umro je 2008. u 101. godini \xc5\xbeivota.'